Blaze7451/Wiki-th-20250601 huggingface dataset:
เขมรไทรโยค

เพลงเขมรไทรโยค เถา เป็นเพลงไทยเดิม  พระนิพนธ์โดยสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ เมื่อครั้งพระบาทสมเด็จพระจุลจอมเกล้าเจ้าอยู่หัวเสด็จพระราชดำเนินประพาสน้ำตกไทรโยค จังหวัดกาญจนบุรี เมื่อ พ.ศ. 2431
สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงพระนิพนธ์โดยได้เค้ามาจากเพลง "เขมรกล่อมลูก" ซึ่งเป็นเพลง 2 ชั้น ดัดแปลงขึ้นใหม่เป็นเพลง 3 ชั้น กับได้ทรงพระนิพนธ์บทร้องประกอบบรรยายถึงความงดงามของธรรมชาติ แล้วประทานนามว่า "เขมรไทรโยค"  ออกแสดงครั้งแรกในงานพระราชพิธีเฉลิมพระชนมพรรษาของพระบาทสมเด็จพระจุลจอมเกล้าเจ้าอยู่หัว เมื่อวันที่ 20 กันยายน พ.ศ. 2431  ต่อมาถูกตัดทอนให้เป็นเพลงชั้นเดียว ใส่เนื้อร้องโดยนางจันทนา พิจิตรคุรุการ  และขยายเป็นเพลง 3 ชั้น เมื่อ พ.ศ. 2491 โดยหลวงประดิษฐ์ไพเราะ (ศร ศิลปบรรเลง) กลายเป็น "เพลงเถา" โดยแต่งขยายเป็นสี่ชั้น และตัดลงเป็นสองชั้นและชั้นเดียวตามลำดับ
บทร้องเพลงเขมรไทรโยค เถา
บทร้องที่ ๑ (เถาใหญ่)
๔ ชั้น บรรยายความ ตามไท้ เสด็จยาตร (หนาน้องเอย)
ยังไทรโยค ประพาส พนาสณฑ์ (เจ้าก็ ไม่เคยเห็น)
ไม้ไล่ หลายพันธุ์คละ ขึ้นปะปน (หนาน้องเอย)
ที่ชายชล เขาชะโงก เป็นโตรกธาร
น้ำพุพุ่งซ่า ไหลฉ่าฉาดฉาน
เห็นตระการ มันไหลจ้อกโครม จ้อกโครม
มันดัง จ้อก จ้อก จ้อก จ้อก โครมโครม
๓ ชั้น น้ำใส ไหลจนดู หมู่มัสยา
กี่เหล่าหลายว่ายมา ก็เห็นโฉม (น้องเอ๋ย เจ้าไม่เคยเห็น)
ยินปักษา ซ้องเสียง เพียงประโคม
เมื่อยามเย็น พยับโพยม ร้องเรียกรัง
เสียงนกยูงทอง มันร้องโงดัง
หูเราฟัง มันร้องกะโต้งโห่ง
มันดัง กอก กอก กอก กอก กะโต้งโห่ง
พระนิพนธ์ใน
สมเด็จพระเจ้าบรมวงศ์เธอ
เจ้าฟ้ากรมพระยานริศรานุวงศ์
๒ ชั้น เสด็จไพรไทรโยค ยลประพาส
ระดาดาด รุกขา พนาศรี (น้องเอย ไม่เคยเห็น)
เขาชะงุ้ม โงกเงื้อม เหลื่อมคีรี
อยู่ริมที่ ช่องธาร ลานศิลา
น้ำพุพุ่งโพน ไหลโจนแผ่นผา
เห็นเหมาะตา มันไหลมาคั่กคั่ก คั่กคั่กกระเซ็น
นางจันทนา พิจิตรคุรุ แต่ง
ชั้นเดียว พระดำเนิน เพลินพิศ ภูผาสูง
ยางยูง เถาวัลย์หวาย หลายหลากเห็น
อวลตลบ งามเด่น ละม้ายแม้น แดนสวรรค์
ไม่ทราบนามผู้แต่ง
บทร้องที่ ๒
๓ ชั้น บรรยายความ ตามไท้ เสด็จยาตร (หนาน้องเอย)
ยังไทรโยค ประพาส พนาสณฑ์ (เจ้าก็ ไม่เคยเห็น)
ไม้ไล่ หลายพันธุ์คละ ขึ้นปะปน (หนาน้องเอย)
ที่ชายชล เขาชะโงก เป็นโตรกธาร
น้ำพุพุ่งซ่า ไหลฉ่าฉาดฉาน
เห็นตระการ มันไหลจ้อกโครม จ้อกโครม
มันดัง จ้อก จ้อก จ้อก จ้อก โครมโครม
๒ ชั้น น้ำใส ไหลจนดู หมู่มัสยา
กี่เหล่าหลายว่ายมา ก็เห็นโฉม (น้องเอ๋ย เจ้าไม่เคยเห็น)
ยินปักษา ซ้องเสียง เพียงประโคม
เมื่อยามเย็น พยับโพยม ร้องเรียกรัง
เสียงนกยูงทอง มันร้องโงดัง
หูเราฟัง มันร้องกะโต้งโห่ง
มันดัง กอก กอก กอก กอก กะโต้งโห่ง
พระนิพนธ์ใน
สมเด็จพระเจ้าบรมวงศ์เธอ
เจ้าฟ้ากรมพระยานริศรานุวงศ์

**อ้างอิง**
 สำเนียง มณีกาญจน์ และสมบัติ จำปาเงิน. ประชุมเพลงเถาของไทย (ประวัติและบทร้อง). กรุงเทพฯ: ต้นอ้อแกรมมี. 2539. หน้า 3-33

**แหล่งข้อมูลอื่น**
  ฟังเพลงเขมรไทรโยค ขับร้องโดย พูนศรี เจริญพงษ์ date=2007-12-24 -  ฟังเพลงเขมรไทรโยค ขับร้องโดย ดวงพร ผาสุข date=2007-03-15 -  ฟังเพลงเขมรไทยโยค บรรเลง โดย ผู้จัดการออนไลน์ date=2005-05-18 
หมวดหมู่:เพลงไทยเดิม
หมวดหมู่:อำเภอในจังหวัดศรีสะเกษ

สำหรับข้อมูลเพิ่มเติมของจังหวัด ดูบทความหลักที่ จังหวัดศรีสะเกษ
ศรีสะเกษ
หมวดหมู่:จังหวัดศรีสะเกษ
หมวดหมู่:หน่วยการบริหารในจังหวัดศรีสะเกษ
ลาวคำหอม (แก้ความกำกวม)

ลาวคำหอม อาจหมายถึง- เพลงลาวคำหอม เพลงไทยเดิม- ลาว คำหอม นามปากกาของคำสิงห์ ศรีนอก ศิลปินแห่งชาติ พ.ศ. 2535- ลาวคำหอม (ภาพยนตร์) ภาพยนตร์ พ.ศ. 2519
วิกิพีเดีย:ห้าเสาหลัก

นโยบายทั้งหมดของวิกิพีเดียนั้น โดยสรุปแล้วตั้งอยู่บน ห้าเสาหลัก ที่นิยามลักษณะของวิกิพีเดีย ได้แก่

**ดูเพิ่ม**
 วิกิพีเดีย:นโยบายและแนวปฏิบัติ
หมวดหมู่:ข้อมูลวิกิพีเดียเบื้องต้น
dv:ވިކިޕީޑިޔާ: ފަސް ތަނބު
ml:വിക്കിപീഡിയ:പഞ്ചസ്തംഭങ്ങള്‍
น้ำตาแสงไต้

เพลงน้ำตาแสงไต้ เป็นเพลงประกอบละครเรื่อง "พันท้ายนรสิงห์" ที่จัดแสดงที่ศาลาเฉลิมไทย เมื่อ พ.ศ. 2487 โดยคณะศิวารมณ์ ประพันธ์ทำนองโดยสง่า อารัมภีร โดยได้แรงบันดาลใจมาจากเพลงเขมรไทรโยค และเพลงลาวครวญ ผู้ขับร้องคนแรกคือ สุรสิทธิ์ สัตยวงศ์ 
คำร้อง: มารุต - เนรมิตร
ทำนอง: สง่า อารัมภีร
นวลเจ้าพี่เอย คำน้องเอ่ยล้ำคร่ำครวญ 
ถ้อยคำเหมือนจะชวน ใจพี่หวนครวญคร่ำอาลัย 
:น้ำตาอาบแก้ม เพียงแซมเพชรไสว 
:แวววับจับหัวใจ เคล้าแสงไต้ งามจับตา 
นวลแสงเพชร เกล็ดแก้วอันล้ำค่า 
คราเมื่อแสงไฟส่องมา แวววาวชวนชื่นชม
:น้ำตาแสงไต้ ดื่มใจพี่ร้าวระบม 
:ไม่อยากพรากขวัญภิรมย์ จำใจข่มใจไปจากนวล

**แหล่งข้อมูลอื่น**
  ประวัติเพลงน้ำตาแสงไต้ date=2007-10-21   -  น้ำตาแสงไต้ date=2006-10-24 
หมวดหมู่:เพลงลูกกรุง
หมวดหมู่:พันท้ายนรสิงห์
เครื่องสูบน้ำ

เครื่องสูบน้ำ หรือ ปั๊มน้ำ (water pump) คือ อุปกรณ์สำหรับส่งน้ำหรือถ่ายเทของเหลวจากที่หนึ่งไปยังอีกที่หนึ่ง หรือหมุนเวียนน้ำหรือของเหลวให้ผสมกันในบริเวณที่จำกัด เช่น centrifugal pump,เครื่องสูบน้ำไว้รดน้ำผัก ในสมัยก่อนการใช้ระหัด (rahat) ในการสูบน้ำ ซึ่งเรียกว่า การชักน้ำหรือวิดน้ำ ด้วยแรงคน แรงสัตว์ หรือแรงกลจากลม

**ประเภทของเครื่องสูบน้ำ**
แบ่งตามลักษณะการทำงานออกเป็น 2 คือ
# แบบอาศัยแรงกลไกการเหวี่ยงหนีศูนย์กลางในการพาของเหลว
# แบบอาศัยการแทนที่ในการพาของเหลว
เครื่องสูบน้ำอัตโนมัติจะเหมาะสำหรับอาคาร ตึกแถว ทาวน์เฮ้าส์ และบ้านเดี่ยว โดยจะทำงานด้วยระบบสวิตซ์เปิด-ปิดอัตโนมัติ ประหยัดไฟฟ้า มีกำลังส่งไปยังจุดต่าง ๆ ภายในบ้านได้ดี และสามารถต่อกับเครื่องทำน้ำอุ่น เครื่องซักผ้า หรือก๊อกน้ำได้- เครื่องสูบน้ำแบบแรงดันคงที่ เหมาะสำหรับอาคารตึกแถว ทาวน์เฮ้าส์ บ้านเดี่ยว เป็นเครื่องสูบแบบอัตโนมัติควบคุมแรงดันคงที่ ให้น้ำสม่ำเสมอ เหมาะกับการติดตั้งใช้กับเครื่องทำน้ำอุ่น และไม่เป็นสนิมตลอดอายุการใช้งาน- เครื่องสูบน้ำแบบหอยโข่ง เหมาะสำหรับการสูบน้ำขึ้นตึกสูง และงานเกษตร เช่นการสูบจากถังเก็บน้ำหรือบ่อ หรือใช้งานกับสปริงเกอร์ โดยสามารถสูบน้ำได้ในปริมาณที่มาก และมีแรงส่งที่สูง- เครื่องสูบน้ำแบบจุ่ม เหมาะสำหรับงานสูบน้ำออก เช่นการระบายน้ำท่วม หรือการใช้งานในบ่อน้ำพุ ซึ่งเครื่องประเภทนี้จะมีแรงส่งต่ำ แต่สูบน้ำได้ในปริมาณมาก ๆ

**การเลือกใช้**

**การทำงานของเครื่องสูบน้ำประเภทต่าง ๆ**
เครื่องสูบน้ำมีทั้งแบบที่ใช้มอเตอร์ไฟฟ้า และแบบที่ใช้เครื่องยนต์ เพื่อทำหน้าที่หมุนส่งกำลังให้เครื่องสูบทำงานเพิ่มแรงดันและส่งน้ำไปตามท่อ โดยแบบที่ใช้ในบ้านส่วนใหญ่จะเป็นแบบไฟฟ้า ซึ่งจะแบ่งออกเป็น 2 กลุ่มใหญ่ ๆ คือ
เครื่องสูบน้ำแบบใบพัด 
ทำงานด้วยการหมุนของใบพัด ทำให้เกิดแรงดันจ่ายไปตามท่อน้ำ มีข้อดีที่ขนาดเล็ก หลักการทำงานที่เรียบง่าย มีชิ้นส่วนน้อย จ่ายน้ำได้ในปริมาณมาก และสร้างแรงดันน้ำได้มากพอควร ซึ่งหากต้องการแรงดันสูงก็สามารถนำหลายเครื่องมาต่อพ่วงกันเป็นทอด ๆ ได้ ปัจจุบันนิยมใช้เครื่องสูบน้ำประเภทนี้กันมาก และมีชื่อเรียกแตกต่างกันออกไปตามรูปร่างลักษณะของตัวเครื่อง เช่นเครื่องสูบน้ำอัตโนมัติ เครื่องสูบน้ำแบบหอยโข่ง ปั๊มไดโว่ เป็นต้น
ในสมัยก่อนการใช้แครื่องยนต์ทดแรง มีการใช้ระหัด (rahat หริอ chain pump) ในการสูบน้ำ ซึ่งเรียกว่า การชักน้ำหรือวิดน้ำ ด้วยแรงคน แรงสัตว์ แรงกลจากลมหรือน้ำ โดยผ่านบริเวณที่จำกัดคือ รางระหัดซึ่งประกอบกับสายพานที่มีใบชักหลายใบหรือกระบอกคล้ายโซ่จักรยาน ในการชักน้ำทีละน้อย ๆ
เครื่องสูบน้ำแบบลูกสูบ 
ทำงานด้วยการชักลูกสูบเลื่อนไปมาในลูกสูบ และมีวาล์วเปิดปิดน้ำเข้าออกจากลูกสูบซึ่งจะเป็นการเพิ่มแรงดันน้ำโดยตรง ในสมัยก่อนจะนิยมใช้กันมากโดยเฉพาะในสวน ปัจจุบันไม่ค่อยเป็นที่นิยมแล้ว ข้อดีของเครื่องประเภทนี้คือสามารถสร้างแรงดันน้ำได้สูง แต่มีข้อเสียที่ให้ปริมาณน้ำน้อย และมีการสึกหรอของลูกสูบมาก
เครื่องสูบน้ำแบบใบเกลียว 
การสูบน้ำแบบใบเกลียว (Progressive cavity pump และ Screw pump) มีหลักการทำงานแบบเกลียวอาร์คิมิดีส ด้วยการหมุนเกลียวในการผลักน้ำ เครื่องสูบแบบนี้สามารถพัฒนาแรงดันสูงมากแต่ปริมาณการสูบต่ำ เหมาะสำหรับการสูบน้ำที่มีสิ่งเจือปนขนาดใหญ่ หรือมีสิ่งปฏิกูลปนอยู่มาก เนื่องจากมีความหนืดสูงต้องใช้กำลังในการผลักหรือสูบมาก
หมวดหมู่:พลศาสตร์ของไหล
หมวดหมู่:อุปกรณ์
คลังข้อความขนาน

คลังข้อความขนาน (Parallel text) คือ ข้อความต้นฉบับและข้อความภาษาอื่น ๆ ที่แปลมาจากข้อความต้นฉบับ ในคลังข้อความขนานระบุส่วนตรงกัน มีการระบุประโยคที่ตรงกันของคู่ข้อความที่ต่างภาษา ดังตัวอย่างในตารางด้านล่าง
การระบุประโยคที่ตรงกันในคลังข้อความขนาน มีความสำคัญในการศึกษาวิจัยในหลายสาขาย่อยของภาษาศาสตร์ ในการแปลภาษา ประโยคหลายประโยคสามารถแปลรวมกันเป็นประโยคเดียว หรือไม่แปลบางประโยค หรือเพิ่มประโยคใหม่ที่ไม่มีในข้อความต้นฉบับ หรือเปลี่ยนลำดับของประโยคในเอกสารแปลและเอกสารต้นฉบับให้ไม่ตรงกัน ด้วยสาเหตุข้างต้นการระบุประโยคที่ตรงกันในคลังข้อความขนานจึงไม่ใช่เรื่องตรงไปตรงมา
ในการแปลภาษาด้วยเครื่อง (machine translation) คลังข้อความขนานมีประโยชน์อย่างมาก เมื่อใช้ร่วมกับการเรียนรู้ของเครื่อง โดยให้เครื่องเรียนการแปลจากประโยคตัวอย่าง

**ดูเพิ่ม**
 หน่วยความจำการแปล
หมวดหมู่:ภาษา
เกมปริศนาออนไลน์

เกมปริศนาออนไลน์ เป็นเกมออนไลน์ที่ต้องใช้ IQ และทักษะต่างๆในการผ่านด่าน ซึ่งเกมปริศนาที่ชาวไทยนิยมเล่น เช่น
#ก็อดทาวเวอร์ โดย Moderncake เป็นเกมที่ใช้ แมโครมีเดีย แฟลช เป็นตัวรับข้อมูลและแสดงคำถาม
#Notpron โดย David Münnich เป็นเกมของต่างประเทศ ผู้พัฒนาอ้างว่าเป็นเกมที่ยากที่สุดที่มีในอินเทอร์เน็ต

**แหล่งข้อมูลอื่น**
  รายชื่อเกมต่างๆ date=2006-09-05  -  รายชื่อเกมต่างๆ 
หมวดหมู่:เกมออนไลน์
หมวดหมู่:ปริศนา
วิกิพีเดีย:สามสามัญ

กฎง่าย ๆ- รักษามุมมองที่เป็นกลาง- อย่าทำตัวงี่เง่า - ปล่อยวางกฏทั้งหมด
Image:Wikipe-tan   trifecta  sign.png|150px|right
rect 140 880 1080 990   WP:NPOV
rect 140 991 1080 1130   m:Don't be a dick
rect 140 1131 1080 1260   WP:IAR
default WP:TRI
วิกิพีเดียเป็นสารานุกรมที่สร้างขึ้นโดยชุมชน โดยใช้วิกิ คุณลักษณะพื้นฐาน 3 ประการนี้ นำมาสู่ สามสามัญ หรือแนวปฏิบัติพื้นฐาน 3 ข้อสำหรับผู้ร่วมแก้ไขทุกคน โดยแนวปฏิบัติอื่น ๆ ล้วนแล้วแต่เป็นผลสืบเนื่องมาจากสามสามัญนี้- ด้วยเหตุที่วิกิพีเดียเป็นสารานุกรม นโยบายบรรณาธิการพื้นฐานของเราได้แก่การรักษามุมมองที่เป็นกลาง
** ผลสืบเนื่องจากข้อปฏิบัตินี้ได้แก่ ข้อปฏิับัติเกี่ยวกับการพิสูจน์ยืนยันได้ การอ้างอิงแหล่งที่มา งดงานค้นคว้าต้นฉบับ คู่มือในการเขียน นโยบายการลบ และข้อปฏิบัติอื่น ๆ - ด้วยเหตุที่วิกิพีเดียเป็นชุมชน นโยบายสังคมพื้นฐานของเราได้แก่ การอย่าทำตัวงี่เง่า
** ผลสืบเนื่องจากข้อปฏิบัตินี้ได้แก่ การประพฤติเยี่ยงอารยชน เชื่อว่าผู้อื่นมีเจตนาดีและอย่าว่าร้ายผู้อื่น
** ผลที่เป็นนัยสำคัญของข้อปฏิบัตินี้คือ กฏการย้อนกลับหนึ่งข้อ และรับฟังมติของชุมชน- ด้วยเหตุที่วิกิพีเดียเป็นวิกิ นโยบายส่วนตัวที่แนะนำได้แก่การปล่อยวางกฎทั้งหมด
** ผลสืบเนื่องจากข้อปฏิบัตินี้ได้แก่ การกล้าที่จะแก้ไข  หลีกเลี่ยงข้อปฏิบัติที่มากเกินและไม่ได้รับการยอมรับจากชุมชน และใช้วิจารณญาณ โดยไม่จำเป็นต้องปฏิบัติตามข้อปฏิบัติเสมอไป
ภายใต้การปล่อยวางกฏทั้งหมด หน้านี้ ไม่ใช่ นโยบายหรือแนวปฏิบัติแต่อย่างใด แต่คุณสามารถแสดงออกว่าคุณเห็นด้วยกับมันได้

**ดูเพิ่ม**
 วิกิพีเดีย:ห้าเสาหลัก (นโยบายง่าย ๆ 5 ข้อ)- วิกิพีเดีย:กฎง่ายๆ- คำแถลงนโยบายของจิมมี เวลส์
หมวดหมู่:ข้อมูลวิกิพีเดียเบื้องต้น
วิกิพีเดีย:เว็บย่อ

ที่อยู่ย่อ หรือ เว็บย่อ หรือ ลิงก์ย่อ ในวิกิพีเดีย หมายถึงยูอาร์แอลหรือ "ที่อยู่อินเทอร์เน็ต" อย่างย่อของหน้าบทความ ที่อยู่อินเทอร์เน็ตอย่างย่อนี้ประกอบด้วยชุดตัวอักขระจำนวนจำกัด ที่ประกอบด้วยอักษรละตินและเลขอารบิกเท่านั้น เพื่อความสะดวกในการอ้างอิงจากแหล่งข้อมูลอื่น เนื่องจากมีขนาดสั้นจำง่ายพิมพ์ง่าย เช่น บทความ "สัทอักษรสากล" สามารถเข้าถึงได้ด้วยที่อยู่อินเทอร์เน็ตดังภาพ:
นอกจากนี้ ที่อยู่ย่อยังใช้เพื่อหลีกเลี่ยงปัญหาในการกรอกยูอาร์แอลภาษาไทยในเว็บเบราว์เซอร์บางตัว

**การใช้งาน**
การใช้งานที่อยู่ย่อทำได้โดยใช้แม่แบบ เว็บย่อ ดังต่อไปนี้
__ชื่อย่อ__
ชื่อย่อควรใช้อักษรละติน หรือชื่ออื่นที่สั้นกว่าและเข้าถึงสะดวกกว่าชื่อบทความ
ตัวอย่างเช่น
IPA 
ปรากฏเป็นกล่องเล็ก ๆ ในหน้า "สัทอักษรสากล" ซึ่งชื่อย่อ IPA เป็นหน้าเปลี่ยนทางมายังบทความดังกล่าว
สำหรับเนมสเปซ "วิกิพีเดีย:" ให้ขึ้นต้นด้วย "WP:" และเนมสเปซ "วิธีใช้:" ให้ขึ้นต้นด้วย "H:"

**การตั้งชื่อย่อ**
ไม่มีกฎตายตัวว่าควรจะใช้ชื่อย่อสำหรับที่อยู่ย่อว่าอย่างไร แน่นอนว่าชื่อย่อควรกระชับกว่าชื่อบทความ มันยังควรสะกดง่ายหรือเป็นคำที่แพร่หลายในผู้พูดภาษาไทย (เนื่องจากที่นี่คือสารานุกรมภาษาไทย) ที่สำคัญที่สุดก็คือ ชื่อย่อต้องสื่อความหมายถึงหัวข้อที่โยงไปหา ทั้งนี้ไม่จำเป็นต้องเป็น "คำ" ในภาษาใด ๆ ขอให้สื่อความหมายได้ก็เพียงพอแล้ว
ควรหลีกเลี่ยงการใช้ตัวพิมพ์เล็กปนกับตัวพิมพ์ใหญ่ (CamelCase) เนื่องจากยุ่งยากในการพิมพ์และมีโอกาสสับสนสะกดผิด
ตัวอย่างชื่อย่อสำหรับใช้ในที่อยู่ย่อ:- วิทยาการคอมพิวเตอร์ ย่อเป็น Comsci — มาจาก "Computer Science" ในภาษาอังกฤษหมายถึง วิทยาการคอมพิวเตอร์ (กรณีนี้ หลีกเลี่ยงที่จะใช้ ComSci ที่ใช้ตัวเล็กใหญ่ปนกัน)- โลโมกราฟี ย่อเป็น Lomo — อ่านว่า "โลโม" เป็นคำที่ผู้พูดภาษาไทยใช้เรียกทั้ง การถ่ายภาพแบบโลโม (โลโมกราฟี) และ กล้องโลโม (ชื่อนี้สั้นและสะกดง่ายกว่า Lomography ในขณะที่ยังใช้สื่อสารได้)- วิกิพีเดีย:ขอให้กล้าแก้ไขบทความ ย่อเป็น WP:BOLD — bold แปลว่า ความกล้า (จะเห็นว่า ชื่อย่อ ไม่จำเป็นต้องแปลชื่อหัวข้อมา)- วิกิพีเดีย:ห้าเสาหลัก ย่อเป็น WP:5P — 5P มาจาก Five Pillars หรือ ห้าเสา (จะเห็นว่า ชื่อย่อ ไม่จำเป็นต้องเป็นคำในภาษาใด)

**ดูเพิ่ม**
 การอ้างมายังวิกิพีเดีย
หมวดหมู่:การบริหารวิกิพีเดีย
หมวดหมู่:วิธีใช้หน้าวิกิพีเดีย
อัตราส่วนทุนหมุนเวียน

อัตราส่วนทุนหมุนเวียน (Current ratio) คือ อัตราส่วนระหว่าง สินทรัพย์หมุนเวียน และ หนี้สินหมุนเวียน ซึ่งบ่งบอกถึงสภาพคล่องของกิจการในการที่จะชำระหนี้ระยะสั้น หากอัตราส่วนนี้มีค่าน้อยกว่า 1 หมายความว่ากิจการมีหนี้สินหมุนเวียนมากกว่าสินทรัพย์หมุนเวียนทำให้อาจมีปัญหาในการชำระหนี้ระยะสั้นได้ หากอัตราส่วนนี้มากกว่า 1 แสดงว่ากิจการมีสินทรัพย์หมุนเวียนมากพอที่จะชำระหนี้ระยะสั้น แต่หากมีค่าสูงกว่า 1 มาก ๆ อาจหมายถึงประสิทธิภาพในการใช้สินทรัพย์ของกิจการไม่ดีพอ อย่างไรก็ตามสินทรัพย์หมุนเวียนบางประเภท เช่น สินค้าคงเหลือ อาจมีมูลค่าลดลงหากต้องรีบขายเพื่อนำไปชำระหนี้ ทำให้บางทีเราอาจใช้อัตราส่วนที่ไม่นำสินค้าคงเหลือมาคิดด้วย หรือเรียกว่า  อัตราส่วนทุนหมุนเวียนเร็ว(Quick ratio)
ถ้าอัตราเฉลี่ยอุตสาหกรรม = 5.5 เท่า

**ดูเพิ่ม**
 อัตราส่วนทางการเงิน
หมวดหมู่:อัตราส่วนทางการเงิน
อุณหสวนศาสตร์

โดยปกติแล้ว ในทางเทอร์โมไดนามิกส์จะมีการให้งานกับระบบ และงานที่ทำให้ระบบส่งผลให้เกิดเปลี่ยนแปลงอุณหภูมิ  งานดังกล่าวนี้ อาจจะเป็นงานจากการเลื่อนลูกสูบเหมือนการสูบลมล้อรถจักรยาน ถ้าเราให้งาน (เคลื่อนลูกสูบ) ท่อจะเริ่มร้อน ในทำนองเดียวกัน อุณหสวนศาสตร์ เป็นการเปลี่ยนแปลงอุณหภูมิที่ได้จากงานซึ่งเกิดจากคลื่นเสียง

**ดูเพิ่ม**
 สวนศาสตร์
หมวดหมู่:สวนศาสตร์
หมวดหมู่:ฟิสิกส์
หมวดหมู่:อุณหพลศาสตร์
ปมไหม

ปมไหม (Silk Knot) เป็นละครโทรทัศน์ในลักษณะภาพยนตร์กึ่งสารคดี นำเสนอเรื่องราวของจิม ทอมป์สัน ชาวสหรัฐอเมริกา ผู้หลงใหลในวัฒนธรรมไทย เข้ามาตั้งรกราก เปิดกิจการผ้าขายไหมไทยอยู่ที่เมืองไทย เขาหายสาบสูญไประหว่างการท่องเที่ยวกับเพื่อนและภรรยาที่ประเทศมาเลเซีย
ภาพยนตร์ปมไหม นำแสดงโดย พิเศก อินทรครรชิต, อรรถพร ธีมากร, นภคปภา นาคประสิทธิ์, อภิชาติ ชูสกุล กำกับโดยสุรพงษ์ พินิจค้า เขียนบทโดยปรามินทร์ เครือทอง, บุญทวี สิริเวชมาศ, ปราบดา หยุ่น และสุรพงศ์ พินิจค้า ออกฉายทางสถานีโทรทัศน์ไอทีวีในปี พ.ศ. 2544 ผลิตโดยเนชั่น เทเลวิชั่น ในเครือเนชั่น โดยใช้ฟิล์มภาพยนตร์ถ่ายทำ และถือเป็นละครเรื่องแรกของไอทีวีอีกด้วย

**แหล่งข้อมูลอื่น**
  เบื้องหลังเรื่องปมไหม และชมภาพยนตร์ตัวอย่าง date=2005-03-07 -  เรื่องย่อ ปมไหม date=2007-09-27 
หมวดหมู่:ละครโทรทัศน์ไทย
หมวดหมู่:ละครแนวชีวประวัติ
เทวดา

พระอินทร์ทรงช้างเอราวัณ
เทวดา (devatā) หรือ เทพ (deva เทว)  ตามคติความเชื่อทางศาสนาต่าง ๆ หมายถึง ชาวสวรรค์ที่เป็นโอปปาติกะ มีกายทิพย์ ตาทิพย์ หูทิพย์ และกินอาหารทิพย์ และเสวยสุขในสรวงสวรรค์ชั้นต่าง ๆ ซึ่งถือว่าเป็นภพภูมิที่ดี เทวดาผู้หญิงเรียกว่า เทวี หรือ  "เทพี"
คำว่า เทพเจ้า หมายถึง เทวดาผู้เป็นใหญ่ ตามความเชื่อแบบพหุเทวนิยม ซึ่งเชื่อว่ามีอำนาจควบคุมธรรมชาติบางอย่าง เช่น เทพเจ้าแห่งดวงอาทิตย์ เทพเจ้าแห่งสายฟ้า

**ดูเพิ่ม**
 ทูตสวรรค์- มลาอิกะฮ์- เทวดา (ศาสนาพุทธ)- เทพปกรณัมกรีก- เทพปกรณัมโรมัน- เทพปกรณัมนอร์ส- เทพปกรณัมอียิปต์- รายพระนามเทวดาอินเดีย- รายพระนามเทวดาจีน- รายพระนามเทวดาญี่ปุ่น

**อ้างอิง**
เชิงอรรถ
บรรณานุกรม- อ้างหนังสือ|ผู้แต่ง = ราชบัณฑิตยสถาน|ชื่อหนังสือ = พจนานุกรม ฉบับราชบัณฑิตยสถาน พ.ศ. 2554 เฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554|URL = |จังหวัด = กรุงเทพฯ|พิมพ์ที่ = ราชบัณฑิตยสถาน|ปี = 2556|ISBN = 978-616-7073-56-9|จำนวนหน้า = 1,544
วิธีใช้:การย้ายหน้า

ในวิกิพีเดีย สามารถเปลี่ยนชื่อหน้าได้หากชื่อปัจจุบันไม่ถูกต้องหรือมีความจำเป็นต้องเปลี่ยน ปฏิบัติการนี้เรียก การย้ายหน้า นอกจากนี้ยังอาจย้ายหน้าข้ามเนมสเปซได้โดยไม่ต้องเปลี่ยนชื่อเรื่องฐาน (base title) ตัวอย่างเช่น ร่างในเนมสเปซผู้ใช้สามารถย้ายไปเนมสเปซบทความได้ อย่าย้ายหรือเปลี่ยนชื่อหน้าโดยคัดลอก/วางเนื้อหา เพราะจะทำให้ประวัติการแก้ไขสูญหาย
คุณต้องล็อกอินก่อนและต้องมีบัญชียืนยันอัตโตมัติ (โดยทั่วไปคุณต้องมีบัญชีอายุเกิน 4 วันและแก้ไขอย่างน้อย 10 ครั้ง) จึงสามารถย้ายหน้าได้ หากคุณไม่สามารถย้ายหน้าได้เอง ให้ติดต่อ วิกิพีเดีย:แผนกช่วยเหลือ หรือวิกิพีเดีย:แจ้งผู้ดูแลระบบ (เฉพาะเมื่อต้องใช้เครื่องมือของผู้ดูแลระบบ)

**ขั้นตอน**
ไฟล์:Vector hidden move button.png|thumb|ตัวเลือก "ย้าย" ในสกินเวกเตอร์ปรากฏเมื่อคุณเลื่อนเคอร์เซอร์เมาส์เหนือรายการเลือกแบบดึงลง แสดงที่นี่
ตัวอย่างทั่วไป การย้ายร่างในเนมสเปซผู้ใช้เข้าที่ ให้กรอกชื่อบทความที่ตั้งใจโดยไม่ต้องมีคำเติมหน้า
# ไปหน้าที่คุณต้องการย้าย
# หาตัวเลือก "ย้าย" บนสุดของหน้า
#* ผู้ใช้ส่วนใหญ่จะพบตัวเลือก "ย้าย" ในรายการเลือกดึงลงบนขวาของจอภาพ ชื่อ "เพิ่มเติม" ถัดจาก "ประวัติ" และดาว "รายการเฝ้าดู" (ดูภาพด้านขวา)
#* ผังจอภาพอาจแตกต่างไปหากคุณเลือก "สกิน" อื่นนอกเหนือจากเวกเตอร์ที่เป็นค่าโดยปริยายในการตั้งค่าของคุณ ในสกินมอนอบุ๊ก จะเป็นแถบบนสุด
#* หากไม่มีลิงก์ "ย้าย" บนสุดของหน้าเลย เป็นไปได้ว่าหน้าอาจถูกล็อกไม่ให้ย้าย ให้ขอย้ายในหน้าแจ้งผู้ดูแลระบบ
# คลิกตัวเลือก "ย้าย" แล้วกรอกรายละเอียดของการย้ายนี้
#* หากหน้านั้นมีไว้สำหรับสารานุกรมหลัก เลือก "(บทความ)" จากกล่องดึงลง หรือเลือกคำเติมหน้าเนมสเปซที่เหมาะสม
#* ทางด้านขวาของกล่องข้อความ กรอกชื่อใหม่ของหน้าในส่วน "ชื่อเรื่องใหม่"
#* ให้เหตุผลสำหรับการย้าย (ซึ่งคล้ายกับคำอธิบายอย่างย่อ) แม้ไม่จำเป็นต้องกรอกเขตข้อมูล "เหตุผล" แต่คุณควรระบุเหตุผลสำหรับการย้ายหน้า
#* เลือกว่าจะย้ายหน้าพูดคุยของหน้าด้วยหรือไม่ (ปกติควรเลือกกล่องนี้ด้วย)
# เมื่อพร้อม คลิกปุ่ม ย้ายหน้า และหากสำเร็จ หน้าจะเปลี่ยนชื่อเป็นชื่อเรื่องใหม่ ชื่อเรื่องเก่าจะกลายเป็นหน้าเปลี่ยนทาง ฉะนั้นลิงก์ใด ๆ ที่ชี้ไปชื้อเรื่องเก่าจะยังไปหน้าใหม่ ทว่า หมายเหตุว่าการเปลี่ยนทางซ้ำซ้อน (หน้าที่เปลี่ยนทางไปหน้าเดิม) จะไม่ตามไปหน้าใหม่อัตโนมัติ ฉะนั้นคุณจะต้องแก้ไขด้วยมือ 
# การย้ายหน้าที่ประสบความสำเร็จจะมีบันทึกในปูมการย้าย (ต่อชื่อหน้าเก่า) และจะมีการแสดงสาร "การย้ายสำเร็จ" ในหน้าที่ดูคล้ายแบบนี้ MediaWiki:Movepage-moved
#* หากหน้าเก่าถูกล็อก การตั้งค่าล็อกโดยทั่วไปจะคัดลอกไปหน้าใหม่อัตโนมัติ และจะมีบันทึกในปูมการล็อก (ต่อชื่อหน้าใหม่)
กรุณาเก็บกวาดหลังย้ายหน้าตามความจำเป็นด้วย

**ดูเพิ่ม**
 วิธีการย้ายหน้าในเมต้า (ภาษาอังกฤษ)
หมวดหมู่:วิธีใช้หน้าวิกิพีเดีย
หมวดหมู่:วิธีใช้ชื่อเรื่องบทความวิกิพีเดีย
14

14 (สิบสี่) เป็นจำนวนธรรมชาติที่อยู่ถัดจาก 13 (สิบสาม) และอยู่ก่อนหน้า 15 (สิบห้า)

**คำเติมนำหน้า**
 ภาษากรีก tetradeca-- ภาษาละติน quadradeci-

**ความหมาย**
 14 วัน คือ 1 ปักษ์ (2 สัปดาห์)- ภาคใต้ของไทย มี 14 จังหวัด- หมู่ 14 เป็นหมู่ในตารางธาตุที่มีหมู่คาร์บอน- 14 เป็น เลขอะตอม ของซิลิคอน- 14 กุมภาพันธ์ เป็น วันวาเลนไทน์

**ในทางคณิตศาสตร์**

**อ้างอิง**
หมวดหมู่:จำนวนเต็ม
มหาวิทยาลัยโคโลราโด โบลเดอร์

มหาวิทยาลัยโคโลราโด โบลเดอร์
มหาวิทยาลัยโคโลราโด โบลเดอร์ (University of Colorado at Boulder) เป็นวิทยาเขตหลักของมหาวิทยาลัยโคโลราโด ซึ่งประกอบไปด้วย วิทยาเขตเดนเวอร์ และวิทยาเขตโบลเดอร์ ตั้งอยู่ในเมืองมหาวิทยาลัยโบลเดอร์ รัฐโคโลราโด ก่อตั้งเมื่อปี ค.ศ. 1876 ซึ่งได้ชื่อว่าเป็นมหาวิทยาลัยที่มีความสวยงามที่สุดแห่งหนึ่งในประเทศสหรัฐอเมริกา เพราะมีทำเลที่ตั้งติดเชิงเขา มีสัญลักษณ์ของทีมอเมริกันฟุตบอล เป็น ควายสีทอง (Golden Buffaloes) หรือเรียกย่อว่า Buff

**อ้างอิง**

**แหล่งข้อมูลอื่น**
  เว็บไซต์มหาวิทยาลัย-  เว็บไซต์สมาคมนักเรียนไทยแห่งมหาวิทยาลัยโคโรลาโด โบลเดอร์ date=2009-01-23 
คโลราโด โบลเดอร์
อันดับวานร

อันดับวานร หรือ อันดับไพรเมต (primate) เป็นอันดับของสัตว์เลี้ยงลูกด้วยน้ำนม อันได้แก่ สัตว์จำพวกลีเมอร์, ลิง และลิงไม่มีหาง ซึ่งรวมถึงมนุษย์ด้วย มีชื่อสามัญเรียกกันโดยทั่วไปว่า ไพรเมต จึงกล่าวได้ว่าสามารถพบไพรเมตได้ทั่วโลก โดยไพรเมตที่ไม่ใช่มนุษย์ ส่วนใหญ่จะอยู่ในแอฟริกา, ตอนล่างของทวีปเอเชีย, อเมริกากลาง และอเมริกาใต้ แต่จะพบไพรเมตอยู่เพียงไม่กี่ชนิดในแถบตอนเหนือของทวีปเอเชีย จนถึงตอนเหนือของญี่ปุ่น หรือตอนเหนือของอเมริกา และเม็กซิโก โดยที่ไม่พบในทวีปยุโรป และทวีปโอเชียเนีย โดยใช้ชื่อวิทยาศาสตร์ว่า Primates

**นิรุกติศาสตร์**
คำว่า Primate มีรากศัพท์มาจากภาษาลาติน คำว่า "Primus" ซึ่งแปลว่า "ปฐม" หรือ"ที่หนึ่ง" หรือ"ผู้นำ" ซึ่งมีนัยว่าสัตว์ที่อยู่ในอันดับนี้ เป็นสิ่งมีชีวิตที่อยู่เหนือสัตว์ทั้งมวล

**ลักษณะสำคัญ**
มีนิ้ว  มีเล็บมือแบน  แทนอุ้งเล็บหรือกีบ เช่น สัตว์อันดับอื่น ๆ  
*มีสูตรของฟันเป็น 4 ประเภท  คือ  ฟันตัด, ฟันเขี้ยว, ฟันกรามหน้า และฟันกราม โดยฟันกรามหน้ามี  2 ยอด  ฟันกรามมี  4 ยอด
*มีนิ้วแรกของมือ (เท้าหน้า) และเท้า  สามารถเคลื่อนที่ตรงกันข้ามกับนิ้วอื่น ๆ  ทำให้หยิบจับได้มั่นคงมากขึ้น
*มีกระบอกตา  และเบ้าตาล้อมรอบทางด้านหลังของกระดูก   ทำให้แยกเบ้าตาออกจากกล่องสมองและตาอยู่ทางด้านหน้าทั้งสองข้างเห็นภาพลึกชัดและแยกแยะสีต่าง ๆ  ได้
*เต้านมลดจำนวนลงเหลือเพียง 1 คู่ บนหน้าอก ยกเว้นไพรเมตบางชนิดอาจมีเต้านมบนหน้าท้องด้วย
*มีประสาทการดมกลิ่นไม่ดี  มีการพัฒนาการลดลงมากกว่าสัตว์อื่น แต่จะไปพัฒนาประสาทการมองเห็นได้ดีกว่า
*มีกระดูกไหปลาร้า  และกระดูกสะบักแข็งแรง ทำให้ขาคู่หน้าสามารถหมุนได้จึงเคลื่อนที่ได้หลายแบบ
*ระบบสืบพันธุ์เพศเมียมีวิวัฒนาการสูงประกอบด้วยการมีรอบเดือน ซึ่งพบทั้งลิงโลกเก่า,  ลิงไม่มีหาง  และมนุษย์
*ต่อมเหงื่อปรากฏบนผิวหนังทั่วไป  ต่างจากสัตว์อื่น ๆ ที่มักมีต่อมเหงื่อที่อุ้งมือ หรืออุ้งเท้า
*มีขนเป็นหย่อม ๆ  บนตัว  เช่น  ที่หัว,  รักแร้  ไม่ได้กระจายตัวสม่ำเสมอเหมือนสัตว์อื่น ๆ
*กล่องสมองค่อนข้างกลมและมีขนาดใหญ่  ช่องเปิดฟอราเมน แมกนัม มาอยู่ข้างล่างของกะโหลกทำให้กะโหลกและกระดูกสันหลังต่อกันในแนวยืนมากขึ้น

**การจำแนก**
 อันดับวานร หรือ อันดับไพรเมต
** อันดับย่อย Strepsirrhini
*** อันดับฐาน Lemuriformes - ลีเมอร์, ลิงลม, บุชเบบี้
**** วงศ์ใหญ่ Lemuroidea ลีเมอร์
***** วงศ์ Cheirogaleidae
***** วงศ์ Daubentoniidae - อาย-อาย
***** วงศ์ Lemuridae
***** วงศ์ Lepilemuridae
***** วงศ์ Indriidae
**** วงศ์ใหญ่ Lorisoidea
***** วงศ์ Lorisidae - ลิงลม, นางอาย, ลิงจุ่น
***** วงศ์ Galagidae - บุชเบบี้, กาลาโก
*** อันดับฐาน †Adapiformes
** อันดับย่อย Haplorhini
*** อันดับฐาน Tarsiiformes
**** วงศ์ Tarsiidae - ทาร์เซีย
*** อันดับฐาน Simiiformes
**** อนุอันดับ Platyrrhini - ลิงโลกใหม่
***** วงศ์ Callitrichidae
***** วงศ์ Cebidae
***** วงศ์ Aotidae
***** วงศ์ Pitheciidae
***** วงศ์ Atelidae
**** อนุอันดับ Catarrhini
***** วงศ์ใหญ่ Cercopithecoidea - ลิงโลกเก่า
****** วงศ์ Cercopithecidae - ลิงโลกเก่า
***** วงศ์ใหญ่ Hominoidea - เอป, ลิงไม่มีหาง, ลิงใหญ่
****** วงศ์ Hylobatidae - ชะนี
****** วงศ์ Hominidae - กอริลลา, อุรังอุตัง, ชิมแปนซี, มนุษย์  
*หมายเหตุ ในอดีต กระแต ก็ถูกจัดให้อยู่ในอันดับนี้ด้วย ด้วยเป็นสัตว์เลี้ยงลูกด้วยนมที่มีวิวัฒนาการร่วมกันมา

**ดูเพิ่ม**
วิวัฒนาการของมนุษย์

**อ้างอิง**

**แหล่งข้อมูลอื่น**

พ
สมาคมสถาปนิกสยามในพระบรมราชูปถัมภ์

สัญลักษณ์สมาคมสถาปนิกสยาม
สมาคมสถาปนิกสยาม ในพระบรมราชูปถัมภ์ (The Association of Siamese Architects under the Royal Patronage) หรือ อาษา (ASA) เป็นสมาคมของบุคคลในวิชาชีพสถาปนิกและผู้ที่สนใจในงานสถาปัตยกรรมของประเทศไทย โดยเป็นหนึ่งในสี่สมาคมวิชาชีพออกแบบสถาปัตยกรรม
สมาคมสถาปนิกสยาม เป็นสมาคมที่มีลักษณะเป็นนิติบุคคล

**วัตถุประสงค์**
สมาคมเป็นศูนย์รวมของผู้ประกอบวิชาชีพสถาปัตยกรรม และผู้ที่มีความสนใจในวิชาชีพสถาปัตยกรรม มีวัตถุประสงค์ดังนี้
# มุ่งบำเพ็ญประโยชน์ในการสร้างสรรค์ความเจริญงดงามทางสถาปัตยกรรมและสิ่งแวดล้อม และรักษาอารยธรรมของชาติ ในฐานะองค์กรทางวิชาชีพอิสระ
# เสริมสร้างความสมัครสมานสามัคคีในหมู่มวลสมาชิก เพื่อดำรงไว้ซึ่งเกียรติและศักดิ์ศรี รวมทั้งเสริมสร้างความเป็นอันหนึ่งอันเดียวกัน ในกิจกรรมที่เป็นประโยชน์ต่อการประกอบวิชาชีพของสมาชิกและต่อสังคม
# ให้ความรู้ คำปรึกษาทางวิชาชีพ วิชาการ และสิทธิประโยชน์ แก่สมาชิกและสังคม
# ส่งเสริม สนับสนุน และเผยแพร่ การศึกษา ค้นคว้า การวิจัย และการพัฒนา เพื่อความก้าวหน้าในการประกอบวิชาชีพสถาปัตยกรรม
# ให้ความร่วมมือกับหน่วยงานของรัฐ องค์กร และสถาบัน ทั้งภายในประเทศและภายนอกประเทศ เพื่อพัฒนาและเผยแพร่ อุดมการณ์ บทบาท และหน้าที่ของสถาปนิก
# ส่งเสริม พัฒนาและติดตามการปฏิบัติตามพันธะกรณีว่าด้วยการให้บริการและจรรยาบรรณแห่งวิชาชีพสถาปัตยกรรม
# กำหนดและรับรองมาตรฐาน กฎ ระเบียบ เกี่ยวกับวิชาชีพสถาปัตยกรรม
# สนับสนุนให้มีกองทุนสวัสดิการสมาชิก เพื่อให้สมาชิกมีสิทธิได้รับสวัสดิการต่าง ๆ ที่สมาคม และสมาชิก ร่วมกันกำหนดขึ้นอย่างเที่ยงธรรม

**หน้าที่**
สมาคมสถาปนิกสยามมีบทบาทอย่างมากในการพัฒนาวงการวิชาชีพสถาปัตยกรรม ที่ทางด้านวิชาชีพและทางด้านวิชาการ โดยจะมีการทำงานใกล้ชิดกับ สภาสถาปนิก (Council of Thai Architects) ในเชิงของกฎหมายและกรอบการปฏิบัติวิชาชีพ ส่วนในด้านวิชาการก็จะมีการจัดพิมพ์เอกสารวิชาการและการจัดสัมนาวิชาการอยู่เสมอ นอกจากนี้ยังมีเว็บบอร์ดที่ใช้เป็นที่แลกเปลี่ยนความเห็นและความรู้โดยสมาชิก 

**งานอาษา**
สิ่งที่ประชาชนไทยรู้จักดีที่สุดที่เกี่ยวข้องกับสมาคมสถาปนิกสยาม ได้แก่งานสถาปนิกประจำปี หรือ "งานอาษา" โดยจะจัดขึ้นเป็นประจำทุก ๆ ปี ในช่วงประมาณต้นเดือนพฤษภาคม ภายในงานจะมีกลุ่มสถาปนิกอาสาที่เรียกกันว่า "หมอบ้าน" ซึ่งจะให้คำปรึกษาปัญหาการก่อสร้างฟรี มีงานแสดงผลงานของนิสิตนักศึกษาสถาปัตยกรรมศาสตร์จากทุกสถาบัน และผลงานของสำนักงานสถาปนิกชั้นนำของประเทศ มีการสัมนาเกี่ยวกับวิชาชีพโดยบุคคลสำคัญทั้งในและนอกวงการสถาปัตยกรรม ทั้งจากภายในและต่างประเทศ และสิ่งที่ได้รับความสนใจที่สุดคือ งานแสดงวัสดุก่อสร้าง โดยบริษัทผลิตและจำหน่ายวัสดุก่อสร้างชั้นนำของประเทศมารวมตัวกัน 
งานสถาปนิกประจำปีดังกล่าว จะเรียกแตกต่างกันออกไปในแต่ละปี โดยใช้ปีพุทธศักราชในชื่อภาษาไทย (เช่น งานสถาปนิก ๔๙) และใช้คริสต์ศักราชในชื่อภาษาอังกฤษ (เช่น Architect'06)

**สมาชิก**
การเข้าเป็นสมาชิกของสมาคมสถาปนิกสยาม ไม่จำเป็นต้องเป็นผู้ที่ทำงานในวงการสถาปัตยกรรม ประชาชนทั่วไปที่มีความสนใจในงานสถาปัตยกรรมสามารถเป็นสมาชิกได้

**ดูเพิ่ม**
 อาคารอนุรักษ์

**แหล่งข้อมูลอื่น**
  สมาคมสถาปนิกสยามในพระบรมราชูปถัมภ์ date=2005-08-27 -  เว็บบอร์ดอาษา date=2006-05-11 
หมวดหมู่:องค์กรในพระบรมราชูปถัมภ์ในประเทศไทย
หมวดหมู่:สถาปัตยกรรม
สถาปนิก
หมวดหมู่:องค์กรวิชาชีพ
พระเทียมเท็จ

พระเท็จเทียม (False god) ในศาสนายิว หมายถึง เทพเจ้าหรือสิ่งศักดิ์สิทธิ์อื่นนอกเหนือจากพระยาห์เวห์ (พระเป็นเจ้าในศาสนายิว) โดยอาจจะเป็นรูปปั้น รูปเคารพ หรือเทพเจ้าในศาสนาอื่น การไปนับถือหรือนมัสการสิ่งต่าง ๆ นอกเหนือจากพระยาห์เวห์นั้น ถือว่ามีความผิดใหญ่หลวง
หมวดหมู่:พระเป็นเจ้า
หมวดหมู่:Idolatry
หมวดหมู่:ซาตาน
ยุคหิน

ยุคหิน (Stone Age) หมายถึง ช่วงเวลาสมัยบรรพบุรุษมนุษย์สร้างเครื่องมือจากหิน ไม้ และกระดูก หรือวัสดุอื่น ๆ เป็นเครื่องมือในการดำรงชีวิต
โดยมีหินลักษณะเฉพาะที่ใช้ในการตัดสิ่งของต่าง ๆ ที่เรียกว่าฟลินต์ (flint)
จุดเริ่มต้นของยุคหินนั้นนักวิทยาศาสตร์เชื่อว่าเกิดอยู่ในช่วง 2-5 ล้านปีมาแล้ว ระยะเวลานั้นแตกต่างกันไปตามสถานที่พบซากวัตถุ แต่เนื่องจากไม่ได้มีหลักฐานบันทึกไว้แน่ และมนุษย์ก็ยังมีการใช้เครื่องมือที่ทำจากหินเป็นระยะเวลานานต่อมา
หลังจากหมดยุคหินแล้ว จะเข้าสู่ยุคที่เรียกว่า ยุคสำริด (Bronze Age) เนื่องจากมีพัฒนาวัสดุที่จำนำมาใช้เป็นเครื่องมือ จากหินมาเป็นโลหะสำริดแทน พบหลักฐานจากบริเวณตะวันออกกลาง คาดว่าน่าจะอยู่ในช่วง 2,000 - 3,000 ปีก่อนคริสตกาล
ยุคหินนั้นยังแบ่งออกได้เป็นอีก 3 ช่วงย่อยคือ - ยุคหินเก่า (Paleolithic age)- ยุคหินกลาง (Mesolithic age)- ยุคหินใหม่ (Neolithic age)
หมวดหมู่:ยุคก่อนประวัติศาสตร์
ซาราเยโว

ซาราเยโว (Sarajevo, Сарајево, bs-Sarajevo.ogg) เป็นเมืองหลวง และเมืองใหญ่สุดของประเทศบอสเนียและเฮอร์เซโกวีนา ด้วยประชากร 275,569 คนในเขตปกครองของซาราเยโว พื้นที่ของเขตมหานครซาราเยโวครอบคลุมรัฐซาราเยโว, ซาราเยโวตะวันออก และเทศบาลรอบ ๆ ทั้งเขตมหานครมีประชากรรวม 555,210 คน ซาราเยโวมีแม่น้ำมิลยัตสกาเป็นแม่น้ำสายหลัก
ซาราเยโวเป็นศูนย์กลางทางการเมือง การเงิน สังคม และวัฒนธรรมของบอสเนียและเฮอร์เซโกวีนา รวมถึงเป็นศูนย์กลางสำคัญหนึ่งของภูมิภาคบอลข่าน ซาราเยโวมีประวัติศาสตร์ของความหลากหลายทางศาสนาที่เก่าแก่ยาวนาน จึงได้รับฉายาว่าเป็น "เยรูซาเลมยุโรป" หรือ "เยรูซาเลมบอลข่าน" ซาราเยโวเป็นหนึ่งในไม่กี่เมืองหลักของยุโรปที่มีทั้งมัสยิด โบสถ์คาทอลิก โบสถ์ออร์ทอดอกซ์ และโบสถ์ยิวตั้งอยู่ด้วยกันในย่านเดียวกัน ซาราเยโวยังเป็นศูนย์กลางด้านการศึกษาหนึ่งของภูมิภาคบอลข่าน เป็นที่ตั้งของสถาบันการศึกษาระดับอุมศึกษาแห่งแรกของภูมิภาค (หากไม่รวมตุรกีและกรีซ) คือวิทยาลัยอิสลามโบราณหรือมัดเราะซะฮ์ซึ่งในปัจจุบันเป็นส่วนหนึ่งของมหาวิทยาลัยซาราเยโว

**อ้างอิง**

**แหล่งข้อมูลอื่น**

หมวดหมู่:เมืองในประเทศบอสเนียและเฮอร์เซโกวีนา
หมวดหมู่:เมืองหลวงในทวีปยุโรป
โจเซฟ แพกซ์ตัน

เซอร์โจเซฟ แพกซ์ตัน
เซอร์โจเซฟ แพกซ์ตัน (Sir Joseph Paxton; 3 สิงหาคม พ.ศ. 2346 - 8 มิถุนายน พ.ศ. 2408) นักจัดภูมิทัศน์และสถาปนิกชาวอังกฤษ เกิดใกล้เมืองวอเบิร์น เบดฟอร์ดไชร์ สหราชอาณาจักร เป็นบุตรของชาวนา 

**ชีวิตการทำงานยุคต้น**
แพกซ์ตันทำงานเป็นช่างจัดสวนอยู่กับดยุกแห่งเดวอนไชร์ที่ชิสวิกและแชตส์เวิร์ธ ที่ซึ่งแพกซ์ตันได้ทำการปรับปรุงสวนเดิมและสร้างเรือนกระจกสำหรับปลูกบัว เขาได้แสดงความสามารถด้านทักษะในงานจนได้รับเลื่อนเป็นหัวหน้าสวนที่นั่น  ในระหว่าง พ.ศ. 2386-2387 แพกซ์ตันได้ออกแบบสวนสาธารณะแห่งแรกที่เบอร์เกนเฮดใกล้ลิเวอร์พูล นับเป็นสวนสาธารณะแห่งแรกของอังกฤษและของโลกที่สร้างด้วยเงินภาษีอากร

**วังแก้วเจียรนัย**
ไฟล์:Crystal Palace.PNG|thumb|250px|right|วังแก้วในงานแสดงสินค้าโลกที่กรุงลอนดอน
เซอร์ โจเซฟ แพกซ์ตันเป็นนักคิด ได้ออกแบบอาคารด้วยกระจก เหล็กหล่อและระบบหน่วยพิกัด (module) ขนาดใหญ่ที่ยาวถึง 549 เมตร ที่มีชื่อเสียงเป็นที่กล่าวขวัญถึงความล้ำยุคเป็นครั้งแรกในงานนิทรรศการโลก ที่กรุงลอนดอน เมื่อ พ.ศ. 2394 ที่รู้จักกันในชื่อ "วังแก้ว" ซึ่งต่อมาถูกรื้อไปประกอบใหม่ที่ไซเดนแฮมเมื่อ พ.ศ. 2397 และถูกไฟไหม้เสียหายเมื่อปี พ.ศ. 2479

**งานระยะหลังๆ**
เซอร์ โจเซฟ แพกซ์ตันมีชื่อเสียงว่า เป็นผู้มีบทบาทในด้านการออกแบบและสร้างสวนอังกฤษแบบโรแมนติก ต่อจาก ฮัมฟรีย์ เรพตัน (Humphy Repton) และคบหาสนิทสนมกับ เจ. ซี. ลูดอน (J. C. Loudon) นักเขียนเกี่ยวกับพืชพรรณและภูมิทัศน์ผู้มีชื่อเสียงในยุคนั้น แพกซ์ตันได้เป็นผู้แทนราษฎรอยู่ระยะหนึ่ง และได้ออกแบบบ้านธรรมดาในชนบทหลายหลัง แต่งานออกแบบที่โด่งดังของแพกซ์ตันได้แก่สวนสาธารณะเบอร์เกนเฮดขนาด 300 ไร่ ดังกล่าว ที่ผนวกสวนอังกฤษแบบภูมิทัศน์ชนบท ให้เข้ากับความต้องการของสังคมในสมัยนั้น ก่อนการออกแบบสวนสาธารณะเซนทรัลปาร์กที่นิวยอร์ก เฟรเดอริก ลอว์ ออล์มสเตด ชาวอเมริกัน ผู้ได้ชื่อว่าเป็นบิดาแห่งภูมิสถาปัตยกรรมสมัยใหม่ ได้มาเยี่ยมและชื่นชมสวนแห่งนี้ และได้นำไปเขียนบทความเรียกร้องให้นครนิวยอร์กสร้างสวนสาธารณะสมัยใหม่เมื่อกลับสหรัฐฯ 
เซอร์โจเซฟ แพกซ์ตันได้ออกแบบสวนอีกหลายแห่ง ได้แก่ สวนสาธารณะ "ปรินซ์" ที่ลิเวอร์พูล (พ.ศ. 2385) "เคลวินโกรพ" ในควีนส์ ปาร์ก ที่กลาสโกว์ (พ.ศ. 2395) และ "แบกซ์เตอร์ปาร์ก" ที่ดันดี (พ.ศ. 2406) นอกจากนี้ แพกซ์ตันยังเป็นที่ปรึกษาในการซ่อมสร้างเซนต์เจมส์ปาร์ก และไฮด์ปาร์กในกรุงลอนดอน และได้มีโอกาสร่วมออกแบบเมืองอีเดนซอร์ซึ่งเป็นเมืองใหม่ยุคแรกๆ ของอังกฤษ
แพกซ์ตันเกษียณจากแชทสเวิร์ทเมื่อท่านดยุกถึงแก่อสัญกรรมเมื่อ พ.ศ. 2401 แต่ก็ยังทำงานต่อไปอีกหลายงาน และใช้ชีวิตอยู่กับซาห์ราที่คฤหาสก์แชทส์เวิร์ท แพกซ์ตันถึงแก่กรรมเมื่อ พ.ศ. 2408 รวมอายุได้ 64 ปี

**อ้างอิง**
 url-status= dead- Cooper, B., (1983) Transformation of a Valley: The Derbyshire Derwent Heinemann, republished 1991 Cromford: Scarthin Books

**แหล่งข้อมูลอื่น**
  โจเซฟ แพกซ์ตัน งานเกี่ยวกับกล้วยไม้ของแพกซ์ตัน-  บุคคลในประวัติศาสตร์ โดย BBC-  สมาคมโจเซฟ แพกซ์ตัน date=2006-02-13 -  โจเซฟ แพกซ์ตัน - ชีวประวัติจากหนังสือแนะนำภูมิสถาปัตยกรรมและสวน date=2008-08-21 -  งานยุคต้นของโจเซฟ แพกซ์ตัน-  Eddie Richardson's page date=2008-12-23  เกี่ยวกับเซอร์โจเซฟ แพกซ์ตัน  - รวมภาพถ่ายและผังเครือญาติ
หมวดหมู่:ภูมิสถาปนิก
หมวดหมู่:สถาปนิกชาวอังกฤษ
หมวดหมู่:บุคคลจากเทศมณฑลเบดฟอร์ดเชอร์
หมวดหมู่:เซอร์
ปรัชญา เพิ่มพานิช

ปรัชญา เพิ่มพานิช แป๊ก เป็นเลขานุการคณะกรรมการผู้ตัดสินสมาคมฟุตบอลแห่งประเทศไทย  และเป็นผู้ช่วยผู้ตัดสิน (เดิมเรียกว่า ผู้กำกับเส้น) ชาวไทยคนเดียวที่ได้รับเลือกจากสหพันธ์ฟุตบอลนานาชาติ (ฟีฟ่า) ให้ทำหน้าที่ในการแข่งขันฟุตบอลโลก 2006 รอบสุดท้าย ที่ประเทศเยอรมนี ระหว่างวันที่ 9 มิถุนายน - 9 กรกฎาคม พ.ศ. 2549 และเป็นผู้ช่วยผู้ตัดสินในฟุตบอลฟีฟ่าคอนเฟเดอเรชันส์คัพ 2005 อีกด้วย
ในการแข่งขันฟุตบอลโลกครั้งนี้ มีผู้ตัดสินชาวเอเชีย 6 คน จากจำนวนผู้ตัดสินทั้งหมด 84 คน ในจำนวน 6 คนนี้ทำหน้าที่ผู้ตัดสิน 2 คน ผู้ช่วยผู้ตัดสิน 4 คน
ปรัชญา เพิ่มพานิช เป็นคนไทยคนที่สองที่ได้ทำหน้าที่ในการแข่งขันฟุตบอลโลก ต่อจาก ภิรมย์ อั๋นประเสริฐ ที่ได้ไปทำหน้าที่ผู้ตัดสิน ฟุตบอลโลก 1998 ที่ประเทศฝรั่งเศส 
หมวดหมู่:ผู้ตัดสินฟุตบอลชาวไทย
รีเฏาะหฺ

รีเฏาะหฺ หรือ รีเฏาะห์ คือภรรยาของเซด อัชชะฮีด ผู้เป็นมารดาของยะฮฺยา บินเซด อาศัยอยู่ในนครมะดีนะหฺ ในคริสต์ศตวรรษที่ 8
หมวดหมู่:บุคคลในศาสนาอิสลาม
หมวดหมู่:บุคคลจากมะดีนะฮ์
.xxx

.xxx เป็นโดเมนระดับบนสุด สำหรับใช้ในเว็บไซต์ที่มีเนื้อหาในด้านภาพโป๊และเปลือยในอินเทอร์เน็ต ดำเนินการโดยไอซีเอ็ม รีจิสตรี (ICM Registry) ชื่อ xxx มีลักษณะคล้ายคลึงกับเรทภาพยนตร์ในอเมริกา ที่กำหนดให้ภาพยนตร์เรต "X" สำหรับภาพยนตร์ที่ประกอบด้วยภาพโป๊และเปลือย 
ไอซีเอ็ม รีจิสตรี ได้เสนอขอเปิด .xxx ครั้งแรกในปี พ.ศ. 2543 และอีกครั้งหนึ่ง พ.ศ. 2547 แต่ถูกคัดค้านอย่างหนักจากบรรดานักการเมืองและฝ่ายอนุรักษนิยม ในวันที่ 1 มิถุนายน พ.ศ. 2548 ICANN ได้ประกาศยอมรับในเบื้องต้นให้ .xxx เป็น โดเมนระดับบนสุดลักษณะผู้สนับสนุน พร้อมทั้ง .aero, .travel และดอตอื่น ๆ แต่ในวันที่ 10 พฤษภาคม พ.ศ. 2549 ICANN กลับยกเลิกประกาศดังกล่าวในส่วนของ .xxx และ .xxx ยังคงไม่ได้ถูกเปิดให้ใช้งาน
จนกระทั่งในวันที่ 18 มีนาคม พ.ศ. 2554 บอร์ดบริหารของ ICANN ได้อนุมัติข้อตกลงกับไอซีเอ็ม รีจิสตรี ในการเปิดโดเมน .xxx ด้วยคะแนนเสียงเห็นชอบ 9 เสียง คัดค้าน 4 เสียง และงดออกเสียง 3 เสียง และเริ่มเปิดการจดทะเบียนโดเมนเนมเป็นการทั่วไป ตั้งแต่วันที่ 6 ธันวาคม พ.ศ. 2554 ทั้งนี้ ไม่ได้มีข้อจำกัดในการใช้ .xxx ว่าจะต้องเป็นเว็บไซต์โป๊เปลือยหรือเรื่องเพศเท่านั้นแต่อย่างใด ดังนั้นจึงอาจพบว่ามีเว็บไซต์ปกติทั่วไปบางรายเลือกใช้ .xxx ด้วย

**อ้างอิง**

**แหล่งข้อมูลอื่น**
  ไอซีเอ็ม รีจิสตรี .xxx
หมวดหมู่:อุตสาหกรรมทางเพศ
หมวดหมู่:โดเมนระดับบนสุด
เราะซูล

เราะซูล (อาหรับ: رسول) แปลตามศัพท์ว่า "ผู้ถูกส่งมาเป็นสื่อ" ในศาสนาอิสลามใช้หมายถึงมนุษย์ผู้ที่ได้รับมอบหมายจากอัลลอฮ์พระผู้เป็นเจ้าให้ทำหน้าที่เผยแพร่ศาสนาของพระองค์ให้แก่หมู่ชน ซึ่งมีจำนวนหลายร้อยคน อัลกุรอานได้ระบุนามของเราะซูลในอดีตเพียง 25 ท่านได้แก่
# อาดัม
# อิดรีส
# นูฮ
# ฮูด
# ศอลิหฺ
# อิบรอฮีม
# ลูฏ
# อิสมาอีล
# อิสฮาก
# ยะอฺกูบ
# ยูสุฟ
# อัยยูบ
# ชุอัยบ์
# มูซา
# ฮารูน
# ซุลกิฟลิ
# ดาวูด
# สุลัยมาน
# อิลยาส
# อิลยะสะอฺ
# ยูนุส
# ซะกะรียา
# ยะฮฺยา
# อีซา
# มุฮัมมัด

**อ้างอิง ==
ษุลฮิจญ์ญะฮ์

"การประกอบพิธีฮัจญ์"
ษุลฮิจญ์ญะฮ์ (ذُو ٱلْحِجَّة) เป็นเดือนที่ 12 ในปฏิทินฮิจเราะห์ เป็นเดือนที่ชาวมุสลิมเดินทางไปมักกะฮ์เพื่อประกอบพิธีฮัจญ์ ในเดือนนี้มีวันสำคัญคือ วันอีดุลอัฎฮา นอกจากนี้สิบวันแรกของเดือนษุลฮิจญ์ญะฮ์ยังเป็นช่วงเวลาที่มีความประเสริฐอย่างยิ่งสำหรับชาวมุสลิม ซึ่งอัลลอฮ์ได้ตรัสไว้ในอัลกุรอานมีความหมายว่า "และจงประกาศแก่มนุษย์ทั่วไปเพื่อการทำฮัจญ์ พวกเขาจะมาหาเจ้าโดยทางเท้าและโดยทางอูฐเพรียวทุกตัว จะมาจากทางไกลทุกทิศทาง เพื่อพวกเขาจะได้มาร่วมเป็นพยานในผลประโยชน์ของพวกเขา (ด้านโลกและด้านศาสนา) และกล่าวพระนามอัลลอฮ ในวันที่รู้กันอยู่แล้ว (คือวันเชือด) ตามที่พระองค์ทรงประทานปัจจัยยังชีพแก่พวกเขาจากสัตว์สี่เท้า ดังนั้นพวกเธอจงกินเนื้อของมัน และจงให้อาหารแก่ผู้ยากจนขัดสน" (ซูเราะฮ์อัลฮัจญ์ อายะฮ์ 27-28) 
และในการบันทึกของอิหม่ามบุคอรีย์และอบูดาวูด รายงานโดยท่านอิบนุอับบาสจากท่านนบี ศ็อลลัลลอฮุอะลัยฮิวะซัลลัม กล่าวว่า "ไม่มีวันใด ๆ การกระทำอันดีงามที่อัลลอฮ์โปรดจะถูกกระทำในวันนั้นดีกว่าการกระทำสิ่งดี ๆ ในบรรดาวันนี้ (คือสิบวันแรกของษุลฮิจญ์ญะฮ์)" เศาะฮาบะฮ์ได้กล่าวว่า "แม้กระทั่ง (ดีกว่า) การทำญิฮาดในหนทางของอัลลอฮ์กระนั้นหรือ" ท่านนบีตอบว่า "แม้กระทั่งการทำญิฮาด (หมายถึงจะไม่ดีกว่าการทำความดีในสิบวันแรกของษุลฮิจญ์ญะฮ์) เว้นแต่ชายคนหนึ่งออก (จากบ้าน) ด้วยชีวิตและทรัพย์สิน (เพื่อทำญิฮาดในหนทางของอัลลอฮ์) และไม่มีสิ่งใดจากนั้น (ชีวิตและทรัพย์สิน) ได้กลับมาเลย"
ท่านหญิงอาอิชะฮฺรายงานจากท่านนบี ศ็อลลัลลอฮุอะลัยฮิวะซัลลัม กล่าวว่า "ไม่มีวันใดที่อัลลอฮ์ทรงปลดปล่อยบรรดาบ่าวของพระองค์จากนรกมากกว่าวันอะเราะฟะฮ์ (วันที่ 9 ษุลฮิจญ์ญะฮ์) และแท้จริงพระองค์จะทรงอยู่ใกล้ชิดและทรงภูมิใจ (ด้วยการขยันทำความดีของบ่าวของพระองค์) ต่อมะลาอิกะฮ์ โดยพระองค์จะตรัส (ด้วยความภูมิใจ) ว่า คนเหล่านี้ประสงค์อะไรกัน (หมายถึงกล่าวถึงความปรารถนาอันทรงเกียรติของบ่าวของอัลลอฮ์ที่แสวงบุญในวันอะเราะฟะฮ์)" บันทึกโดยอิหม่ามมุสลิม
การทำความดีในสิบวันแรกของษุลฮิจญ์ญะฮ์- การสรรเสริญสดุดีต่ออัลลอฮ์ : บรรดามุสลิมรุ่นแรก ๆ จะขยันในการรำลึกถึงอัลลอฮ์ด้วยเสียงเบาและเสียงดัง- การละหมาดซุนนะฮฺให้มาก ๆ - การเชือดกุรบาน (อุฎฮิยะฮ์) - การบริจาคทานให้มากมาย- การถือศีลอด : ในการบันทึกของท่านอิหม่ามดาวู้ดจากภรรยานบีบางท่าน กล่าวว่า ท่านนบี (ศ) มักจะถือศีลอด 9 วันของษุลฮิจญ์ญะฮ์ (วันอะเราะฟะฮ์) และสามวันจากทุกเดือน- การละหมาดกลางคืน (กิยามุลลัยล์) - การกลับเนื้อกลับตัวและสำรวมตนให้อยู่ในกรอบหลักการของอัลอิสลามอย่างสม่ำเสมอ

**อ้างอิง**
  อิสลามไทย
หมวดหมู่:ปฏิทินฮิจเราะห์
หมวดหมู่:วันสำคัญทางศาสนาอิสลาม
อัตราส่วนทุนหมุนเวียนเร็ว

อัตราส่วนทุนหมุนเวียนเร็ว (Quick ratio หรือ Acid test) คือ อัตราส่วนที่ปรับปรุงมาจากอัตราส่วนทุนหมุนเวียน ซึ่งในการคำนวณจะไม่นำสินค้าคงเหลือมาคิดรวมกับสินทรัพย์หมุนเวียนอื่น ๆ เช่น เงินสด ลูกหนี้การค้า และ สินทรัพย์ในความต้องการของตลาด เนื่องจากสินค้าคงเหลือสามารถแปลงเป็นเงินสดได้ช้ากว่า และอาจมีมูลค่าต่ำกว่ามูลค่าทางบัญชี ทำให้อัตราส่วนทุนหมุนเวียนเร็วบอกถึงสภาพคล่องของกิจการได้ดีกว่าอัตราส่วนทุนหมุนเวียน

**สูตรการคำนวณ**
อัตราส่วนทุนหมุนเวียนเร็ว = (สินทรัพย์หมุนเวียน - สินค้าคงเหลือ - ค่าใช้จ่ายจ่ายล่วงหน้า - สินทรัพย์หมุนเวียนอื่นๆที่เปลี่ยนเป็นเงินสดได้ช้า) / หนี้สินหมุนเวียน

**ดูเพิ่ม**
 อัตราส่วนทางการเงิน
หมวดหมู่:การเงิน
หมวดหมู่:อัตราส่วนทางการเงิน
มัวริส วิลค์ส

Maurice V. Wilkes
เซอร์ มัวริส วิลค์ส (Sir Maurice Wilkes) เป็นนักวิทยาศาสตร์คอมพิวเตอร์ชาวอังกฤษ เกิดวันที่ 26 มิถุนายน พ.ศ. 2456 - 29 พฤศจิกายน พ.ศ. 2553) สำเร็จการศึกษาระดับปริญญาตรี-เอก ด้านฟิสิกส์ จากมหาวิทยาลัยเคมบริดจ์ ทำงานในมหาวิทยาลัยในสถาบันวิจัยทางด้านการคำนวณ ต่อมาถูกเรียกตัวเข้าร่วมสงครามโลกครั้งที่หนึ่งและสองในงานเกี่ยวกับเรดาร์ พอสงครามสงบก็กลับมาทำงานในมหาวิทยาลัยเคมบริดจ์ดังเดิม
พ.ศ. 2488 มัวริสได้รับการแต่งตั้งให้เป็นผู้อำนวยการสถาบันวิจัยทางด้านคำนวณ (Mathemetical Laboratory) ซึ่งต่อมาภายหลังสถาบันนี้ได้เปลี่ยนมาเป็น คณะคอมพิวเตอร์ (Computer Laboratory) ของมหาวิทยาลัยเคมบริดจ์ ซึ่งเป็นที่แรกในโลกที่เริ่มทำการเรียนการสอนด้านคอมพิวเตอร์ สาเหตุที่คณะคอมพิวเตอร์เป็นอิสระออกมาได้ เพราะสมัยที่เป็นสถาบันวิจัยทางด้านการคำนวณนั้น เป็นแหล่งกำเนิดพื้นฐานของคอมพิวเตอร์พอสมควร (เช่น ทฤษฎีทัวริ่ง, เครื่อง Differential Analyser ของแบบเบจ หรือ ภาษาเครื่องของเอดา) อีกทั้งในยุคของมัวริส สามารถนำทฤษฎีเหล่านี้มาประยุกต์สร้างเครื่องคอมพิวเตอร์แบบเก็บโปรแกรมได้ (stored program computer) คือมีหน่วยความจำ (memory) สำเร็จเป็นเครื่องแรกของโลกชื่อ EDSAC ในปี พ.ศ. 2492
พ.ศ. 2494 มัวริสนำเสนอชุดข้อมูลขนาดเล็ก (microprogram) ให้หน่วยประมวลผลกลาง สามารถนำชุดข้อมูลในหน่วยความจำแบบรอมออกมาให้เรียกใช้ทำงานได้รวดเร็วขึ้นใน EDSAC II และถัดมาก็นำเสนอเครื่อง Titan ซึ่งมีระบบปฏิบัติการแบบแบ่งเวลา (time-sharing) ซึ่งสามารถจำรหัสของผู้ใช้แต่ละคนได้ซึ่งกลายมาเป็นพื้นฐานของการเข้ารหัสในระบบ UNIX (Multi-users Operating System) นอกจากนี้ มัวริสยังมีส่วนในโครงสร้างพื้นฐานของภาษาโปรแกรมระดับสูง เช่นนำเสนอหลักการใช้สัญลักษณ์, Macro, Subroutines และ Libraries ในหนังสือ "Preparation of Programs for Electronic Digital Computers"
พ.ศ. 2499 ได้รับการแต่งตั้งให้เป็น Fellow ของราชบัณฑิตยสถาน (Royal Society)
พ.ศ. 2510 ได้รับรางวัลทัวริ่ง (Turing Award)
พ.ศ. 2522 นำเสนอ A Swiss data network ซึ่งเป็นการวางระบบเครือข่ายแบบวงแหวน (ring topology network) เพื่อการแชร์อุปกรณ์คอมพิวเตอร์ในเครือข่าย และเริ่มนำออกเผยแพร่ทั่วประเทศอังกฤษ
พ.ศ. 2523 เกษียณอายุการทำงานในขณะที่ดำรงตำแหน่งเป็น อธิการบดีคณะคอมพิวเตอร์ มหาวิทยาลัยเคมบริดจ์
พ.ศ. 2543 ได้รับการแต่งตั้งเป็นอัศวิน (Knight)
พ.ศ. 2545 ได้รับเชิญให้กลับมาเป็นศาสตราจารย์พิเศษ (Emeritus Professor) ให้คณะคอมพิวเตอร์ มหาวิทยาลัยเคมบริดจ์
หมวดหมู่:นักฟิสิกส์ชาวอังกฤษ
หมวดหมู่:นักวิทยาการคอมพิวเตอร์
หมวดหมู่:บุคคลจากดัดลีย์
หมวดหมู่:เซอร์
หมวดหมู่:บุคคลจากสเตาร์บริดจ์
ภรณ์ทิพย์ นาคหิรัญกนก

ภรณ์ทิพย์ นาคหิรัญกนก ไซมอน (เกิด 7 กุมภาพันธ์ พ.ศ. 2511) ชื่อเล่น ปุ๋ย เป็นนางสาวไทย พ.ศ. 2531 และนางงามจักรวาล หรือ มิสยูนิเวิร์ส ปี 1988 ( Miss Universe 1988 ) เธอเป็นตัวแทนชาวไทยคนที่ 2 ที่ได้รับตำแหน่งนางงามจักรวาล หลังจากอาภัสรา หงสกุล นางงามจักรวาลชาวไทยคนแรกชนะการประกวดนางงามจักรวาลในปีคริสต์ศักราช 1965 นอกจากนั้น เธอยังได้ดำรงตำแหน่ง ผู้แทนองค์การสหประชาชาติสำหรับโครงการช่วยเหลือเด็กและสตรีในระดับนานาชาติ และเป็นประธานตั้งมูลนิธิช่วยเหลือเด็กอีกหลายแห่ง นอกเหนือจากนั้นเธอยังเป็นนักธุรกิจอีกด้วย

**ข้อมูลส่วนบุคคล**
การศึกษา : ปริญญาตรี หลักสูตรจิตวิทยา จากวิทยาลัยพาเซดิน่าซิตี้ และปริญญาโท หลักสูตรศิลปศาสตรมหาบัณฑิต สาขาวิชาจิตวิทยา มหาวิทยาลัยเปปเปอร์ไดน์ (Pepperdine University) สหรัฐอเมริกา และกำลังศึกษาในระดับปริญญาเอกในมหาวิทยาลัยเดียวกัน ทั้งยังสามารถพูดได้ทั้ง ไทย อังกฤษ สเปน และฝรั่งเศสได้บ้าง 

**การประกวดมิสยูนิเวิร์ส 1988**
การประกวดมิสยูนิเวิร์ส ค.ศ. 1988 จัดขึ้น ณ กรุงไทเป เกาะไต้หวัน มีผู้เข้าประกวด 66 คน ตัวเก็งการประกวดในสายสื่อมวลชน คือ นางงามสหรัฐอเมริกา นางงามเม็กซิโก นางงามสาธารณรัฐโดมินิกัน นางงามนิวซีแลนด์ และนางงามของไทย รวมถึงนางงามจากไอซ์แลนด์ ที่เคยได้รับตำแหน่งรองอันดับ 2 มิสเวิลด์ 1987 ที่ อังกฤษ มาแล้ว ซึ่งก็พ่ายให้กับสาวในแถบเอเชีย   ในการประกวดรอบแรก ภรณ์ทิพย์ทำคะแนนในชุดว่ายน้ำได้ลำดับที่ 11 แต่เมื่อรวมคะแนนจากชุดราตรีและการสัมภาษณ์แล้ว สามารถเข้ารอบสิบคนสุดท้ายมาในลำดับที่ 4 โดยมีคะแนนตามหลัง นางงามสหรัฐอเมริกา  นางงามสาธารณรัฐโดมินิกัน  และนางงามเกาหลีใต้ ในการประกวดรอบ 10 คน เธอสร้างความประทับใจให้กับกรรมการอย่างมากระหว่างช่วงการประกวดรอบสัมภาษณ์ซึ่งทำให้เธอกวาดชัยชนะทั้งสามรอบ และกลายเป็นผู้ชนะอย่างขาดลอยของการประกวดนางงามจักรวาลในปีนั้น นอกจากได้รับมงกุฏนางงามจักรวาลแล้วยังได้รับรางวัลชุดประจำชาติยอดเยี่ยมอีกตำแหน่งอีกด้วย

**ผลงานสำคัญ**
 นางสาวไทยประจำปี พ.ศ. 2531 - ครองตำแหน่งนางงามจักรวาลคนที่ 37 เมื่อวันที่ 24 พฤษภาคม พ.ศ. 2531 - ผู้แทนประชาสัมพันธ์การท่องเที่ยวประเทศไทย ในสหรัฐอเมริกา เม็กซิโก โคลัมเบีย ไต้หวัน เกาหลีใต้ และไทย - เจ้าของมูลนิธิสำหรับเด็ก "ปีกนางฟ้า หรือ แองเจิล วิงส์"- เคยเป็นโฆษกหลักรายการระดับโลกอย่าง "หกสิบนาที ภาคประเทศไทย (60 Minutes II in Thailand)"- เป็นทูตสันทวไมตรีกองทุนประชาคมของสหประชาชาติ- เป็นโฆษกรณรงค์โครงการเฟสทูเฟสสากล ของสหประชาชาติ- โฆษณา สบู่ปาล์มโอลีฟ 2531- โฆษณา แป้งเย็นอินเทสท์ 2531- โฆษณา เป๊ปซี่ 2531

**ปัจจุบัน**
ภรณ์ทิพย์ สมรสกับนักธุรกิจชาวอเมริกัน เฮิร์บ ไซมอน เจ้าของบริษัทพัฒนาไซมอน หนึ่งในหุ้นใหญ่ของธุรกิจขนาดใหญ่ของสหรัฐอเมริกา เช่น ห้างนอร์ดสตอร์ม มีบุตรชาย 1 คนชื่อ ฌอน ไซมอน และบุตรสาว 1 คน ชื่อ โซฟี ไซมอน ขณะนี้อาศัยอยู่ที่ลอสแองเจิลลิส สหรัฐอเมริกา แต่ยังคงเดินทางไปกลับประเทศไทย เพื่อช่วยเหลือการกุศลอยู่เป็นประจำ อีกทั้งยังดำรงตำแหน่งทูตสันถวไมตรีให้กับ โครงการเกี่ยวกับผู้หญิงและเด็กภูมิภาคเอเชียตะวันออกเฉียงใต้ โดยความร่วมมือกับสหประชาชาติ

**เครื่องราชอิสริยาภรณ์**

**อ้างอิง**

**ดูเพิ่ม**
 นางงามจักรวาล- นางสาวไทย

**แหล่งข้อมูลอื่น**
  ภรณ์ทิพย์ นาคหิรัญกนก-  มูลนิธิปีกนางฟ้า (Angels Wings Foundation)-  1988 Miss Universe  (YouTube 1)-  1988 Miss Universe (YouTube 2)
หมวดหมู่:นางสาวไทย
หมวดหมู่:นางงามจักรวาล
หมวดหมู่:ผู้ชนะการประกวดนางงามจักรวาล
หมวดหมู่:บุคคลจากจังหวัดฉะเชิงเทรา
หมวดหมู่:ชาวอเมริกันเชื้อสายไทย
หมวดหมู่:นางงามไทย
หมวดหมู่:ผู้ได้รับเครื่องราชอิสริยาภรณ์ จ.ช.
ทะเลแคสเปียน

ทะเลแคสเปียน (Caspian Sea) เป็นทะเลปิดที่อยู่ระหว่างทวีปเอเชียกับทวีปยุโรปเนื้อที่ผิวน้ำประมาณ 371,000 ตร.กม. และจุดลึกที่สุดลึกประมาณ 980 เมตร
ทะเลแคสเปียนมีลักษณะร่วมของทั้งทะเลและทะเลสาบ บางครั้งจึงได้ชื่อว่าเป็นทะเลสาบที่ใหญ่ที่สุดในโลก อย่างไรก็ตามน้ำในทะเลแคสเปียนกลับไม่ได้เป็นน้ำจืด มีปริมาณเกลือประมาณ 1.2% ซึ่งคิดเป็น 1 ใน 3 ของปริมาณเกลือในน้ำทะเลทั่วไป

**ภูมิศาสตร์**
ทะเลแคสเปียนเป็นพรมแดนของประเทศรัสเซีย ประเทศอาเซอร์ไบจาน ประเทศอิหร่าน ประเทศเติร์กเมนิสถาน และประเทศคาซัคสถาน

**ประวัติศาสตร์**
ไฟล์:Stenka Razin by Vasily Surikov 1906.jpg|thumb|300px|left|คอสแซค ทะเลแคสเปียน (Vasily Surikov)
ทะเลแคสเปียนกำเนิดเมื่อประมาณ 30 ล้านปีมาแล้ว และได้กลายเป็นทะเลปิดในภายหลัง (ประมาณ 5.5 ล้านปี) จากหลักฐานที่พบ คาดว่ามนุษย์เริ่มเข้ามาตั้งถิ่นฐานในบริเวณนี้เมื่อ 75,000 ปีก่อน

**อ้างอิง**
 Gurbanov, Turab. Le pétrole de la Caspienne et la politique extérieure de l'Azerbaïdjan: tome 1- Questions économiques et juridiques, l’Harmattan, 2007, 304 pages.- Gurbanov, Turab. Le pétrole de la Caspienne et la politique extérieure de l'Azerbaïdjan: tome 2- Questions géopolitiques, l’Harmattan, 2007, 297 pages.- Author=Shiryayev, Boris|Title=Großmaechte auf dem Weg zur neuen Konfrontation?. Das „Great Game“ am Kaspischen Meer: eine Untersuchung der neuen Konfliktlage am Beispiel Kasachstan|Publisher=Verlag Dr. Kovac|Place=Hamburg|Year=2008

**แหล่งข้อมูลอื่น**
  Crude Accountability-  Caspian Sea Region-  Caspian Environment Programme
**  Framework Convention for the Protection of the Marine Environment of the Caspian Sea (2003)-  Target: Caspian Sea Oil John Robb, 2004-  Dating Caspian sea level changes date=2011-07-24 

หมวดหมู่:ทะเลสาบปิด
หมวดหมู่:ทะเลสาบน้ำเค็ม
แคสเปียน
แคสเปียน
หมวดหมู่:กรณีพิพาทระหว่างประเทศ
หมวดหมู่:เขตแดนอิหร่าน–สหภาพโซเวียต
หมวดหมู่:เขตแดนอิหร่าน–เติร์กเมนิสถาน
หมวดหมู่:เขตแดนคาซัคสถาน–รัสเซีย
หมวดหมู่:เขตแดนคาซัคสถาน–เติร์กเมนิสถาน
ประชาธิปไตยแบบมีส่วนร่วม

ประชาธิปไตยแบบมีส่วนร่วม (participatory democracy) คือ กระบวนการที่เน้นการมีส่วนร่วมอย่างกว้างขวางของพลเมืองในเขตเลือกตั้ง (constituent) ในทิศทางและปฏิบัติการของระบบการเมือง รากศัพท์ ประชาธิปไตย สื่อความว่า ประชาชนเป็นเจ้าของอำนาจ ฉะนั้นประชาธิปไตยทุกชนิดจึงเป็นแบบมีส่วนร่วม ทว่า ประชาธิปไตยแบบมีส่วนร่วมมีแนวโน้มส่งเสริมรูปแบบการมีส่วนร่วมของพลเมืองที่เกี่ยวข้องมากกว่าและการเป็นผู้แทนทางการเมืองมากกว่าประชาธิปไตยแบบมีผู้แทนเดิม
ประชาธิปไตยแบบมีส่วนร่วมพยายามสร้างโอกาสให้สมาชิกทั้งหมดของประชากรเข้ามีส่วนร่วมอย่างมีความหมายกับการวินิจฉัยสั่งการ และมุ่งขยายวิสัยของประชาชนที่เข้าถึงโอกาสดังกล่าว เนื่องจากต้องรวบรวมสารสนเทศสำหรับกระบวนการวินิจฉัยสั่งการโดยรวมเพื่อให้สัมฤทธิ์ผล เทคโนโลยีอาจให้แรงสำคัญนำสู่ประเภทการมอบอำนาจ (empowerment) ที่แบบจำลองการมีส่วนร่วมต้องการ โดยเฉพาะอย่างยิ่งเครื่องมือเทคโนโลยีที่ทำให้ชุมชนบรรยายและเข้ากันได้กับการสะสมความรู้ ปัจจุบันกำลังมีการศึกษาการเพิ่มส่วนการมีส่วนร่วมอย่างมีประสิทธิภาพ และการแปลกลุ่มมีส่วนร่วมขนาดเล็กแต่มีประสิทธิภาพเข้าเครือข่ายโลกเล็ก (small-world network) ผู้กล่าวสนับสนุนอื่นเน้นความสำคัญของการประชุมต่อหน้า โดยเตือนว่าการพึ่งพาเทคโนโลยีมากเกินไปเป็นผลเสียได้

**อ้างอิง**
หมวดหมู่:ประชาธิปไตย
15

15 (สิบห้า) เป็นจำนวนธรรมชาติที่อยู่ถัดจาก 14 (สิบสี่) และอยู่ก่อนหน้า 16 (สิบหก)

**คำเติมนำหน้า**
 ภาษากรีก pentadeca-- ภาษาละติน quindeci-

**ความหมาย**
 พ.ศ. 15 และ ค.ศ. 15- 15 เป็นเลขอะตอมของฟอสฟอรัส- เมื่ออายุครบ 15 ปีบริบูรณ์ ประชาชนทุกคนที่มีสัญชาติไทย ต้องทำบัตรประจำตัวประชาชน เด็กชายเริ่มเปลี่ยนไปใช้คำนำหน้าชื่อว่า "นาย" และเด็กหญิงเริ่มเปลี่ยนไปใช้คำนำหน้าชื่อว่า "นางสาว"- ขึ้น 15 ค่ำ ตามปฏิทินจันทรคติไทย เป็นวันที่ดวงจันทร์เพ็ญเต็มดวง- แรม 15 ค่ำ ในเดือนคู่ของปฏิทินจันทรคติไทย เป็นวันที่ดวงจันทร์อยู่ระหว่างโลกกับดวงอาทิตย์ เรียกว่าวันเดือนดับ- กีฬารักบี้ มีผู้เล่นสองฝ่าย ๆ ละ 15 คน- หมู่ 15 เป็นหมู่ในตารางธาตุที่มีนิคโตเจน

**ในทางคณิตศาสตร์**

**อ้างอิง**
หมวดหมู่:จำนวนเต็ม
พระราชวังหลวงโตเกียว

พระราชวังหลวง (โคเกียว) เป็นที่ประทับหลักของจักรพรรดิญี่ปุ่น เป็นพื้นที่คล้ายสวนขนาดใหญ่อยู่ในเขตชิโยดะ กรุงโตเกียว ใกล้กับสถานีรถไฟโตเกียว ประกอบด้วยพระราชมนเทียร พระตำหนักของพระราชวงศ์ พิพิธภัณฑ์ของสะสมในพระองค์ สำนักพระราชวังหลวง และอุทยานต่าง ๆ
พระราชวังนี้สร้างขึ้นบนพื้นที่เดิมของปราสาทเอโดะซึ่งเป็นที่อยู่ของโชกุนจากตระกูลโทกูงาวะ พระราชวังเดิมถูกระเบิดทำลายลงไปมากในช่วงสงครามโลกครั้งที่สอง และได้รับการบูรณะใน  ค.ศ. 1964 พื้นที่โดยรวมมีขนาด 1.15 ตารางกิโลเมตร ในช่วงสูงสุดของภาวะเศรษฐกิจฟองสบู่เมื่อคริสต์ทศวรรษ 1980 มีผู้ประเมินราคาพื้นที่พระราชวังไว้ว่า สูงยิ่งกว่าราคาอสังหาริมทรัพย์ทั้งหมดในแคลิฟอร์เนีย

**ประวัติ**
ภาพถ่ายทางอากาศ ในปี ค.ศ. 2019

**ปราสาทเอโดะ**
ภายหลังการล่มสลายรัฐบาลเอโดะจากการปฏิรูปเมจิ ส่งผลให้อดีตโชกุนโทกูงาวะ โยชิโนบุ ต้องย้ายออกจากปราสาทเอโดะ เพื่อเปิดทางให้จักรพรรดิเมจิและราชสำนัก ย้ายจากพระราชวังหลวงเกียวโตมายังปราสาทเอโดะ ในวันที่ 26 พฤศจิกายน ค.ศ. 1868 จักรพรรดิเมจิมีพระบัญชาเปลี่ยนนามปราสาทเป็น "ปราสาทโทเก" (東京城 Tōkei-jō) ตอนนั้น กรุงโตเกียวก็เรียกว่าโทเกด้วยเช่นกัน และในวันที่ 9 พฤษภาคม ค.ศ. 1869 ปราสาทก็เปลี่ยนชื่อเป็น "ปราสาทโค" (皇城 Kōjō)

**พระราชวังเดิม**
ในยุคเมจิ โครงสร้างแบบแปลนส่วนใหญ่ของปราสาทเอโดะนั้นหายไป ซึ่งบางอาคารก็ถูกรื้อถอนเพื่อเปิดทางให้สามารถก่อสร้างตำหนักหรือราชมนเทียรอื่น ๆ ในขณะที่บางตำหนักก็เสียหายจากแผ่นดินไหวและไฟไหม้ ซึ่งเหล่าพระราชมนเทียรที่สร้างขึ้นในสมัยเมจินั้น แทบจะทั้งหมดถูกสร้างขึ้นมาจากไม้ ซึ่งภายนอกเป็นสถาปัตยกรรมญี่ปุ่นแบบดั้งเดิม ในขณะที่ภายในมีการประยุกต์สถาปัตยกรรมญี่ปุ่นเข้ากับยุโรป ซึ่งเป็นที่นิยมในศตวรรษที่ 19

ในปลายรัชสมัยจักรพรรดิไทโชช่วงต้นรัชสมัยจักรพรรดิโชวะ เริ่มมีอาคารบางส่วนที่สร้างด้วยคอนกรีต เช่น สำนักงานของกระทรวงพระราชวังและคณะองคมนตรี ซึ่งโครงสร้างประกอบกับองค์ประกอบแบบญี่ปุ่นเหล่านี้ช่วยให้พระราชวังดูทันสมัยมากขึ้น โดยที่ยังสามารถรักษาให้ทุกส่วนของพระราชวังสื่อถึงความเป็นญี่ปุ่นได้

**ระเบียงภาพ**

**วังเดิม**

**วังปัจจุบัน**
ไฟล์:EdoCastleMoatWallBuilding.jpg|หน้าพระราชวัง
ไฟล์:Tokyo Edo Castle base.jpg|ฐานปราสาทเอโดะที่หลงเหลืออยู่
ไฟล์:Imperial Palace Tokyo Map.png|แผนผังพระราชวังและบริเวณโดยรอบ
ไฟล์:Imperial Palace Tokyo Kyuden 2 by D Ramey Logan.jpg|พระที่นั่งโชวะ ใช้ในการเสด็จฯรับแขก
ไฟล์:Emperor Naruhito 20190504b.jpg|จักรพรรดิและพระบรมวงศ์เสด็จออก ณ มุขเด็จ พระที่นั่งโชวะ
ไฟล์:President Trump and First Lady Melania Trump Attend a State Banquet at the Imperial Palace (47958911508).jpg|งานเลี้ยงอาหารค่ำ
ไฟล์:Imperial Palace Tokyo Ambassador on Kyuden Totei Plaza.JPG|ยินดีต้อนรับ
ไฟล์:ポール・マデン信任状棒呈式20170118.ogv

**อ้างอิง**

**แหล่งข้อมูลอื่น**
  สำนักพระราชวังหลวง | พระราชวังหลวงในโตเกียว -    ภาพถ่ายของพระราชวังโตเกียว -  แผนที่ของพระราชวัง date=2010-04-06  -  ข้อมูลเกี่ยวกับการเยี่ยมชมพระราชวังหลวงในวันคล้ายวันพระราชสมภพของสมเด็จพระจักรพรรดิ 

หมวดหมู่:ที่ประทับของจักรพรรดิในประเทศญี่ปุ่น
หมวดหมู่:พระราชวัง
โตเกียว
หมวดหมู่:ราชวงศ์ญี่ปุ่น
หมวดหมู่:สนามกีฬาในโอลิมปิกฤดูร้อน 2020
หมวดหมู่:สิ่งก่อสร้างในเขตชิโยดะ